At samles, skilles ad


Note
Sangen er angiveligt en "afskedssang" fra Fanø.

Teksten
At samles, skilles ad, velkommen og farvel
at blive kendt og glemt, ja, det er livets spil.
||: At nyde vennelag og savne det igen,
og frem at finde sig på ny en trofast ven.:||

Det er nu engang så, jeg rejse skal min ven 
til fjerne land og til fremmed selskab hen.
||: Men glem dog ej så snart, hvor du har været glad, 
da du blandt muntre venner her i aften sad.:||

Løft glasset venner da til munden på en gang, 
lad høres lyden af vor muntre fællessang.
||: I gravens mørke jeg langt hel're være vil,
end leve her på jorden hvis ej venskab var til.:||

 anonym forfatter
 Anonym komponist
 Viser
 Festsange
 Egnssange